मंसूर अहमद 1990 में पाकिस्तान की हाकी टीम के कप्तान थे और उस दौर में उनका काफी नाम था। उनकी कप्तनी में 1994 में सिडनी वल्र्ड कप में पाकिस्तान ने जीत हासिल की थी और तब से वह पाकिस्तान के खेल आइकन बने हुए हैं। मीडिया रिपोर्टों के अनुसार श्री मंसूर अहमद ने करीब 4-5 साल पहले सर्जरी कराई थी लेकिन उनकी समस्या का समाधान नहीं हुआ। गत माह उनकी स्थिति और बिगड़ गई और उनका इलाज करने वाले चिकित्सक ने कहा कि हृदय प्रत्यारोपण ही एकमात्र समाधान है। उनका इलाज कराची स्थित जिन्ना पोस्टग्रेजुएट मेडिकल कालेज में चल रहा है अैर उनके चिकित्सकीय स्थिति की रिपोर्ट भारत के अलावा अमरीका के कैलिफोर्निया के कुछ अस्पतालों को भेजी गई है।